Уявіце сабе, што вы выйшлі з дзецьмі на экскурсію ў лес. Калі мы не скажам, для чаго мы туды ідзём, вучні будуць ісці па-рознаму: хтосьці адстане, хтосьці апярэдзіць іншых, а настаўнік будзе хвалявацца, каб з дзецьмі нічога не здарылася. Калі ж настаўнік адразу агучыць мэту прагулкі ў лес, то вучні будуць свядома туды ісці. Падобным чынам выглядае сітуацыя на ўроку, калі дзеці не ведаюць, чаго яны павінны дасягнуць. Часам настаўнік ставіць перад дзецьмі мэту, якую прапаноўваюць метадычныя распрацоўкі або вучэбныя праграмы. Аднак дзецям трэба ставіць мэту на зразумелай ім мове. Яны павінны дакладна разумець, для чаго ўвесь ўрок яны будуць працаваць.